Përfitimet e Kosovës nga hartimi i listës të organizatave terroriste
Në Kosovë po hartohet lista e personave, grupeve dhe organizatave terroriste. Ky hap shihet si një kontribut i rëndësishëm në funksion të sigurisë së vendit
Një grup institucionesh në Kosovë janë përfshirë në hartimin e një liste të personave, grupeve apo organizatave që kanë kryer akte terroriste, një veprim që shihet si pjesë e përpjekjeve për të shtuar shkallën e sigurisë në vend. Ky hap pason dekretin e Presidentit të Kosovës Hashim Thaçi, që tashmë ka hyrë në fuqi, për hartimin e një liste të tillë, ndërsa deri në përfundim të punës, vendi do të zbatojë listën e Bashkimit Evropian të personave, grupeve dhe organizatave të përfshira në akte terroriste, që është rifreskuar në janar të këtij viti. Në atë listë janë 21 grupe apo etnitete dhe 15 persona. Ministri i Drejtësisë, Abelard Tahiri, e vlerëson lart rëndësinë e hartimit të një liste të tillë. tha ministri Tahiri. Dekreti i presidentit Thaçi, është mbështetur nga Këshilltari amerikan për Sigurinë Kombëtare, John Bolton dhe sekretari amerikan i shtetit, Mike Pompeo, të cilët kanë veçuar posaçërisht cilësimin e Hezbollahut si një organizatë terroriste. Njohësi i çështjeve të sigurisë, Nuredin Ibishi thotë për Zërin e Amerikës se hartim i listës do të ndihmonte shtimin e shkallës së sigurisë në vend. tha ai. Zoti Ibishi numëron disa nga përfitimet që do të jenë nga krijimi i një liste të tillë. tha zoti Ibishi. Kosova është pjesë e koalicionit global kundër terrorizmit, ndërsa është përqendruar për një kohë të gjatë në ndërprerjen e valës së luftëtarëve të huaj dhe pengimin e financimit të grupeve terroriste.